CELEX: 52020PC0792
Language: ro
Date: 2020-12-04
Title: Propunere de REGULAMENT AL CONSILIULUI de modificare a Regulamentului (UE) 2020/123 în ceea ce privește posibilitățile de pescuit pentru merluciul norvegian în 2020

COMISIA EUROPEANĂ
            Bruxelles, 4.12.2020
            COM(2020) 792 final
            2020/0351(NLE)
            Propunere de
            REGULAMENT AL CONSILIULUI
            de modificare a Regulamentului (UE) 2020/123 în ceea ce privește posibilitățile de pescuit pentru merluciul norvegian în 2020
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               Ca în fiecare an, în luna octombrie, Consiliul a stabilit o TAC preliminară pentru pescuitul de merluciu norvegian, care începe la 1 noiembrie. Anul acesta, însă, TAC preliminară acoperă doar perioada 1 noiembrie 2020 – 31 decembrie 2020, în așteptarea rezultatului consultărilor cu țările din afara UE. Informații recente indică faptul că nivelul stabilit al TAC este insuficient și, prin urmare, trebuie să fie ajustat. 
            
            
               •Coerența cu dispozițiile existente în domeniul de politică vizat
            
            
               
                  Propunerea stabilește cote la niveluri compatibile cu obiectivele Regulamentului (UE) nr. 1380/2013. 
               
            
            
               •Coerența cu alte domenii de politică ale Uniunii
            
            
               Măsurile propuse sunt conforme cu obiectivele și normele politicii comune în domeniul pescuitului și cu politica de dezvoltare durabilă a Uniunii.
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temei juridic
            
            
               Articolul 43 alineatul (3) din Tratatul privind funcționarea Uniunii Europene (TFUE).
            
            
               •Subsidiaritate (în cazul competenței neexclusive) 
            
            
               Propunerea intră în competența exclusivă a Uniunii, în conformitate cu articolul 3 alineatul (1) litera (d) din TFUE. În consecință, principiul subsidiarității nu se aplică.
            
            
               •Proporționalitate
            
            
               Propunerea respectă principiul proporționalității din următoarele motive.
            
            
               Politica comună în domeniul pescuitului este o politică comună. În conformitate cu articolul 43 alineatul (3) din TFUE, Consiliului îi revine obligația de a adopta măsuri în ceea ce privește stabilirea și alocarea posibilităților de pescuit.
            
            
               •Alegerea instrumentului
            
            
               Instrumentul propus: regulament.
            
            
               3.REZULTATE ALE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
         
         
            
               •Consultări cu părțile interesate
            
            
               Propunerea ține cont de feedbackul primit din partea părților interesate, a consiliilor consultative, a administrațiilor naționale, a organizațiilor de pescari și a organizațiilor neguvernamentale. 
            
            
               •Obținerea și utilizarea expertizei
            
            
               
                  Propunerea se bazează pe avizul științific al Consiliului Internațional pentru Explorarea Apelor Maritime (ICES).
               
            
            
               •Evaluarea impactului
            
            
               Domeniul de aplicare al regulamentului privind posibilitățile de pescuit este stabilit de articolul 43 alineatul (3) din tratat.
            
            
               •Adecvarea reglementărilor și simplificarea
            
            
               
                  Nu se aplică.
               
            
            
               4.IMPLICAȚII BUGETARE
            
            
               Propunerea nu are implicații asupra bugetului UE.
            
            
               5.ALTE ELEMENTE
            
            
               •Planuri de punere în aplicare și modalități de monitorizare, evaluare și raportare
            
            
               
                  Monitorizarea utilizării posibilităților de pescuit sub formă de TAC și de cote a fost stabilită prin Regulamentul (CE) nr. 1224/2009 al Consiliului.
               
            
            
               •Explicarea detaliată a dispozițiilor specifice ale propunerii
            
            
               Modificarea propusă vizează modificarea Regulamentului (UE) 2020/123 al Consiliului, cu scopul de a ajusta TAC preliminară stabilită prin Regulamentul (UE) 2020/1579 pentru merluciul norvegian pentru perioada cuprinsă între 1 noiembrie 2020 și 31 decembrie 2020. 
            
            
               TAC pentru merluciul norvegian este stabilită în regulamentul privind posibilitățile de pescuit care acoperă Atlanticul și Marea Nordului. Cu toate acestea, întrucât respectiva activitate de pescuit se desfășoară de la data de 1 noiembrie până la data de 31 octombrie a anului următor, din motive de calendar, o TAC preliminară este stabilită prin regulamentul de stabilire a posibilităților de pescuit pentru Marea Baltică, care este adoptat în luna octombrie. Această TAC este ajustată ulterior, odată cu adoptarea regulamentului privind posibilitățile de pescuit care acoperă Atlanticul și Marea Nordului, fapt ce permite, de asemenea, integrarea posibilelor elemente rezultate în urma consultărilor dintre UE și Norvegia. 
            
            
               Prin urmare, în Regulamentul (UE) 2020/1579 al Consiliului din 29 octombrie 2020 privind stabilirea, pentru anul 2021, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică și de modificare a Regulamentului (UE) 2020/123 în ceea ce privește anumite posibilități de pescuit în alte ape, a fost stabilită o TAC preliminară pentru merluciul norvegian. Pe baza celor mai bune și mai recente avize științifice disponibile din partea Consiliului Internațional pentru Explorarea Apelor Maritime (ICES), TAC a Uniunii pentru merluciul norvegian pentru o perioadă de 12 luni s-ar situa în jurul nivelului de 140 000 de tone. Anul acesta, însă, TAC preliminară pentru merluciul norvegian a fost stabilită la 30 000 de tone pentru a acoperi doar perioada de la 1 noiembrie 2020 până la 31 decembrie 2020, în așteptarea rezultatului consultărilor cu țările din afara UE. 
            
            
               Între timp, totuși, informațiile recente furnizate de Danemarca, care este deținătoarea aproape exclusivă a cotelor în cadrul pescuitului de merluciu norvegian, indică faptul că TAC preliminară este insuficientă, având în vedere activitatea de pescuit preconizată până la sfârșitul anului. Principalul sezon de pescuit se întinde din septembrie până în ianuarie, în funcție de ani, cu un vârf din octombrie până în decembrie. Cele mai recente date de pescuit prezentate arată capturi de aproximativ 3 700 de tone în septembrie și de peste 21 000 de tone în octombrie. Danemarca se așteaptă ca nivelul capturilor din noiembrie și decembrie să fie cel puțin similar celui din octombrie. Prin urmare, TAC pentru merluciul norvegian, stabilită în Regulamentul (UE) 2020/123 al Consiliului, trebuie să fie mărită pentru a permite activității de pescuit să continue să funcționeze până la sfârșitul anului, respectând în același timp pe deplin avizul ICES privind capturile.
            
            
               •Consultarea Regatului Unit
            
            
               Întrucât prezentul regulament urmează să fie adoptat în perioada de tranziție prevăzută de Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, Comisia va consulta Regatul Unit în conformitate cu articolul 130 alineatul (1) din acordul respectiv.
            
         
         
            
               2020/0351 (NLE)
            
            
               Propunere de
            
            
               REGULAMENT AL CONSILIULUI
            
            
               de modificare a Regulamentului (UE) 2020/123 în ceea ce privește posibilitățile de pescuit pentru merluciul norvegian în 2020
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 43 alineatul (3),
            
            
               având în vedere propunerea Comisiei Europene,
            
            
               întrucât:
            
            
               (1)Regulamentul (UE) 2020/123 al Consiliului
                  1
                stabilește, pentru anul 2020, posibilitățile de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele Uniunii, în anumite ape din afara acesteia. Printre altele, el a stabilit posibilități de pescuit până la 31 octombrie 2020 pentru merluciul norvegian și capturile accidentale asociate din diviziunea Consiliului Internațional pentru Explorarea Apelor Maritime (ICES) 3a și din apele Uniunii din diviziunea ICES 2a și subzona ICES 4. 
            
            
               (2)Printre altele, Regulamentul (UE) 2020/1579 al Consiliului
                  2
                a modificat Regulamentul (UE) 2020/123 pentru a stabili posibilități de pescuit preliminare care să acopere perioada de la 1 noiembrie 2020 până la 31 decembrie 2020 pentru activitatea de pescuit menționată mai sus.
            
            
               (3)Deoarece aceste posibilități de pescuit preliminare acoperă doar două luni din anul de pescuit, ele au fost stabilite cu mult sub avizele ICES privind capturile.
            
            
               (4)Sezonul de pescuit pentru merluciul norvegian se întinde de obicei din septembrie până în ianuarie, cu un vârf din octombrie până în decembrie. Cele mai recente date de captură prezentate Comisiei indică faptul că în luna octombrie au fost capturate peste 21 000 de tone de merluciu norvegian. Extrapolarea acestor cifre în conformitate cu modelele istorice de captură ale pescuitului de merluciu norvegian indică o mare probabilitate ca aceste posibilități de pescuit preliminare să nu fie suficiente pentru a acoperi activitatea de pescuit până la finele anului. Este deci oportun să se adapteze aceste posibilități de pescuit preliminare în conformitate cu cele mai recente estimări, rămânând în același timp în deplină conformitate cu avizul ICES. 
            
            
               (5)Prin urmare, Regulamentul (UE) 2020/123 trebuie să fie modificat în consecință.
            
            
               (6)Întrucât aceste posibilități preliminare de pescuit acoperă perioada până la 31 decembrie 2020, prezentul regulament trebuie să intre în vigoare imediat după publicare.
            
            
               (7)Regatul Unit a fost consultat în conformitate cu articolul 130 alineatul (1) din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice,
            
            
               ADOPTĂ PREZENTUL REGULAMENT:
            
            
               Articolul 1
                  Modificarea Regulamentului (UE) 2020/123 
            
            
               Regulamentul (UE) 2020/123 se modifică în conformitate cu anexa la prezentul regulament.
            
            
               Articolul 2
                  Intrarea în vigoare și perioada de aplicare
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene. 
            
         
         
            
               Se aplică până la 31 decembrie 2020.
            
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  
                        Regulamentul (UE) 2020/123 al Consiliului din 27 ianuarie 2020 de stabilire, pentru anul 2020, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 25, 30.1.2020, p. 1).
               
               
                  
                     (2)
                  
                        Regulamentul (UE) 2020/1579 al Consiliului din 29 octombrie 2020 privind stabilirea, pentru anul 2021, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică și de modificare a Regulamentului (UE) 2020/123 în ceea ce privește anumite posibilități de pescuit în alte ape (JO L 362, 30.10.2020, p. 3).
               
            
      
    ---documentbreak--- 
      
         
               COMISIA EUROPEANĂ
            Bruxelles, 4.12.2020
            COM(2020) 792 final
            ANEXĂ
            la
            Propunerea de regulament al Consiliului
            de modificare a Regulamentului (UE) 2020/123 în ceea ce privește posibilitățile de pescuit pentru merluciul norvegian în 2020
            
               
         
         
            
               ANEXĂ 
            
            
               În anexa IA la Regulamentul (UE) 2020/123, tabelul referitor la specia: „Merluciu norvegian și capturi accidentale asociate” din zona „ICES 3a și apele Uniunii din zonele 2a și 4” se înlocuiește cu următorul text:
            
            
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        „ Specie:
                     
                  
                  
                     
                        Merluciu norvegian și capturi accidentale asociate
                     
                     
                         
                     
                  
                  
                     
                        Zona:
                     
                  
                  
                     
                        3a; apele Uniunii din zonele 2a și 4
                     
                  
               
                     
                         
                     
                  
                  
                     
                        Trisopterus esmarkii
                     
                  
                  
                     
                         
                     
                  
                  
                     
                         
                     
                  
                  
                     
                        (NOP/2A3A4.)
                     
                  
                  
                     
                         
                     
                  
                  
                     
                         
                     
                  
               
                     
                        Perioada
                     
                  
                  
                     
                        1.11.2019 – 31.10.2020
                     
                  
                  
                     
                  
                  
                     
                        1.11.2020 – 31.12.2020
                     
                  
                  
                     
                  
                  
                     
                         
                     
                  
                  
                     
                        TAC analitică
                     
                     
                         
                     
                     
                         
                     
                  
                  
                     
                         
                     
                  
               
                     
                        Danemarca
                     
                  
                  
                     
                        72 433
                     
                  
                  
                     
                        (*)(***)
                     
                  
                  
                     
                        49 953
                     
                  
                  
                     
                        (*)(******)
                     
                  
                  
                     
                  
                  
                     
                        Articolul 3 din Regulamentul (CE) nr. 847/96 nu se aplică
                     
                  
               
                     
                        Germania
                     
                  
                  
                     
                        14
                     
                  
                  
                     
                        (*)(**)(***)
                     
                  
                  
                     
                        10
                     
                  
                  
                     
                        (*)(**)(******)
                     
                  
                  
                     
                  
                  
                     
                        Articolul 4 din Regulamentul (CE) nr. 847/96 nu se aplică
                     
                  
               
                     
                        Țările de Jos
                     
                  
                  
                     
                        53
                     
                  
                  
                     
                        (*)(**)(***)
                     
                  
                  
                     
                        37
                     
                  
                  
                     
                        (*)(**)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Uniunea
                     
                  
                  
                     
                        72 500
                     
                  
                  
                     
                        (*)(***)
                     
                  
                  
                     
                        50 000
                     
                  
                  
                     
                        (*)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Norvegia
                     
                  
                  
                     
                        14 500
                     
                  
                  
                     
                        (****)
                     
                  
                  
                     
                        pm
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Insulele Feroe
                     
                  
                  
                     
                        5 000
                     
                  
                  
                     
                        (*****)
                     
                  
                  
                     
                        pm
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        TAC
                     
                     
                  
                  
                     
                        Nu se aplică 
                     
                  
                  
                     
                  
                  
                     
                        Nu se aplică
                     
                     
                  
                  
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        (*)
                     
                  
                  
                     
                        Până la 5 % din cotă poate consta din capturi accidentale de eglefin și merlan (OT2/*2A3A4). Capturile accidentale de eglefin și merlan calculate în cadrul cotei în conformitate cu prezenta dispoziție și capturile accidentale de specii calculate în cadrul cotei în temeiul articolului 15 alineatul (8) din Regulamentul (UE) nr. 1380/2013 nu pot depăși, în total, 9 % din cotă.
                     
                  
               
                     
                        (**)
                     
                  
                  
                     
                        Cota poate fi pescuită exclusiv în apele Uniunii din zonele ICES 2a, 3a și 4.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (***)
                     
                  
                  
                     
                        Cota Uniunii poate fi pescuită numai în perioada 1 noiembrie 2019 – 31 octombrie 2020.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (****)
                     
                  
                  
                     
                        Se utilizează o sită de sortare.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (*****)
                     
                  
                  
                     
                        Se utilizează o sită de sortare. Include maximum 15 % capturi accidentale inevitabile (NOP/*2A3A4), de calculat în cadrul acestei cote.
                     
                  
                  
                     
                  
               
                     
                        (******)
                     
                  
                  
                     
                        Cota Uniunii poate fi pescuită în perioada 1 noiembrie 2020 – 31 decembrie 2020.”